Съюза да се възстанови от констатирания ефект на вредоносния дъмпинг.
 6.2. Интерес на несвързаните вносители
 (202)
 Както е посочено в съображение 22 по-горе, шестима вносители оказаха съдействие при разследването, а трима от тях бяха включени в извадката. Един от включените в извадката вносители подкрепя налагането на мерки, докато другите двама са против. Останалите трима невключени в извадката вносители не са изразили мнение.
 (203)
 Разследването показа, че в случай на увеличение на цените вследствие на налагането на мерките, това няма да окаже пряко въздействие върху тези несвързани вносители. Производството на дебели листове представлява 20 % или по-малко от тяхната стопанска дейност.
 (204)
 Освен това повечето вносители търгуват със стоки от многобройни източници, включително от промишлеността на Съюза. Няма данни, че ако бъдат наложени мерки, вносителите няма да могат да удовлетворяват нуждите на своите клиенти.
 (205)
 С оглед на това Комисията стигна до временното заключение, че налагането на мерки няма да има значителен отрицателен ефект върху интереса на вносителите в Съюза.
 6.3. Интерес на ползвателите
 (206)
 Основните отрасли, които са крайни ползватели на дебели листове, са тези, свързани с производството на оборудване за строителството, минното дело и дърводобива, на съдове под налягане, на нефтопроводи и газопроводи, както и корабостроенето и строителството на мостове и сгради.
 (207)
 Седем ползватели и трима търговци/центрове за производство, обработка и търговия със стомана представиха отговори на въпросника за ползвателите. Четири от попълнените въпросниците обаче съдържаха сериозни пропуски, а само двама от отговорилите бяха против налагането на мерки. Въпреки това Комисията не може да третира тези отговори като представителни поради следните причини:
 —
 те представляват едва 0,3 % от потреблението на Съюза;
 —
 двамата ползватели, които са против налагането на мерки, изобщо не извършват внос от КНР, така че в краен случай те биха били косвено засегнати от мерките.
 (208)
 Комисията отбелязва също така, че митата би следвало да допринесат за постигането на постоянна сигурност на доставките на пазара на Съюза. Ако не бъдат наложени мита, вероятно някои от производителите ще бъдат принудени да преустановят или намалят своите производствени дейности, което ще ограничи източниците на доставка за много ползватели от Съюза.
 (209)
 Действително в края на разследвания период един от включените в извадката производители преустанови производството си на дебели листове, както е посочено в съображение 104 по-горе.
 (210)
 Освен това равнището на мерките ще доведе до еднакви условия на конкуренция за всички производители от Съюза и в трети държави, което би позволило на този производител от Съюза да възобнови производството си на дебели листове.
 (211)
 С оглед на гореизложеното Комисията стигна до временното заключение, че налагането на мерки няма да има непропорционално отрицателно въздействие върху ползвателите.
 6.4. Заключение относно интереса на Съюза
 (212)
 С оглед на гореизложеното Комисията стигна до временното заключение, че налагането на мерки ще допринесе за възстановяването на промишлеността на Съюза и ще даде възможност за извършване на по-големи инвестиции, в резултат на което производителите на дебели листове в Съюза ще са по-добре подготвени за бъдещите предизвикателства и ще бъдат по-конкурентоспособни.
 (213)
 Промишлеността на Съюза вече е преминала през значително преструктуриране в (близкото) минало. Ако